《过东流圣感寺》
宋代·刘弇

客从西南来，明发倦流徙。寅缘泊烦促，羁凫染寒水。

祇园开阳方，百年此经始。陂陀一水去，腾蹴数峰峙。

轩楹仍东辟，晚秀皖如洗。物随眄睐移，一息间三起。

僧閒神自定，童野发不理。平生腐儒计，鞍肉蚀两髀。

眼力耗蝇头，半豁缀旒齿。崖涧饱所经，兹乃形性侈。

疾走影不休，兼忘竟何是。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。